# E E L N Õ U

## NARVA LINNAVALITSUS

#### K O R R A L D U S

Narva .05.2017.a nr \_\_\_\_\_ -k

**Avaliku ürituse «Suvehooaja avaüritus» loa taotluse rahuldamine**

1. **Asjaolud ja menetluse käik**

11.05.2017 esitas SA Narva Linna Arendus Narva Linnavalitsusele avaliku ürituse loa taotluse.

SA Narva Linna Arendus kavandab läbi viia 27.05.2017a kellaajal 11.30-16.00. avalik üritus **„Suvehooaja avaüritus“.** Üritus on suunatud avalikkusele. Ürituse raames toimuvad kontsert ning kostümeeritud rongkäik.

1. **Õiguslikud alused**

Kohaliku omavalitsuse korralduse seaduse § 30 lõige 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 21.05.2015.a. määruse nr 17 „Narva linnas avaliku ürituse korraldamise ja pidamise kord ” § 6 lõikele 1 ürituse loa andmise või sellest keeldumise otsustab linnavalitsus ning § 2 lõikele 3 vormistatakse avaliku ürituse luba Narva Linnavalitsuse korraldusena, millega antakse avaliku ürituse korraldajale luba avaliku ürituse korraldamiseks ja läbiviimiseks.

1. **Otsus**
	1. Rahuldada SA Narva Linna Arendus taotlus avaliku ürituse „**Suvehooaja avaüritus**“ läbiviimiseks.
	2. Avaliku ürituse korraldajaks on SA Narva Linna Arendus, reg. kood 90003812, Peetri plats 5, Narva.
	3. Ürituse läbiviimise kohaks on Narva Promenaad ja Jaorg.
	4. Kontserdi läbiviimise kohaks on Dahlbergi lava.
	5. Rongkäigu marsruudiks on Joaorg (Rannahoone) – Narva jõe promenaad – Narva Sadam.
	6. Avalik üritus toimub 27.05.2017 kella 11.30-st kella 16.00-ni.
	7. Alkohoolsete jookide müügi või pakkumise ei toimu.
	8. Mehitamata lennuvahendite (droonide) lennutamine ilma Lennuameti eelneva loata ja Politsei- ja Piirivalveameti kooskõlastuseta on keelatud.
	9. Avaliku ürituse läbiviimisel tuleb järgida Narva Linnavolikogu 21.05.2015.a määrusega nr 17 „Narva linnas avaliku ürituse korraldamise ja pidamise kord“ ja Narva Linnavolikogu 06.03.2008.a määrusega nr 18 „Narva linna avaliku korra eeskiri” kehtestatud nõudeid.
2. **Rakendussätted**
	1. Arhitektuuri- ja Linnaplaneerimise Ametil teha korraldus asjaosalistele teatavaks.
	2. Korraldus jõustub seaduses sätestatud korras.
	3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

Tarmo Tammiste Ants Liimets

Linnapea Linnasekretär